‘सिटाडेल’ की बोन्ड गर्ल
निक जोनास आफ्नी पत्नी प्रियंका चोपडालाई कति माया गर्छन् होला ? यो प्रश्नको उत्तर त उनीहरूसँग पनि छैन होला । तर निक आफ्नो प्रेमको प्रदर्शन भने खुलेर गर्छन् । भर्खरै उनीहरू हँदै रोमान्टिक पारामा देखिए, लन्डनमा । त्यसै पनि प्रियंका सुन्दर त छिन् नै, त्यसमाथि रातो लुगा लगाउनुपर्छ, उनी वास्तवमै आकर्षक देखिन्छिन् । प्रियंकाको यस्तै रूपमा निक मोहित भएका केही तस्बिर सोसल मिडियामा अहिले जताततै पाइन्छन् ।
निक जोनास आफ्नी पत्नी प्रियंका चोपडालाई कति माया गर्छन् होला ? यो प्रश्नको उत्तर त उनीहरूसँग पनि छैन होला । तर निक आफ्नो प्रेमको प्रदर्शन भने खुलेर गर्छन् । भर्खरै उनीहरू हँदै रोमान्टिक पारामा देखिए, लन्डनमा । त्यसै पनि प्रियंका सुन्दर त छिन् नै, त्यसमाथि रातो लुगा लगाउनुपर्छ, उनी वास्तवमै आकर्षक देखिन्छिन् । प्रियंकाको यस्तै रूपमा निक मोहित भएका केही तस्बिर सोसल मिडियामा अहिले जताततै पाइन्छन् ।प्रियंकाले अफ–सोल्डर रेड गाउन लगाएकी थिइन् र त्यो उनलाई वास्तवमै खुबै सुहाएको थियो । उनी जताजता गइरहेकी थिइन्, निक उनलाई नै पछ्याइरहेका थिए । अहिले प्रियंका चर्चा नै चर्चामा छिन् र यसको कारण हो, उनको नयाँ वेब सिरिज ‘सिटाडेल’ । लन्डनमा भएको यसकै प्रिमियरकै बेला प्रियंकालाई पछ्याइरहेका निकको तस्बिर भाइरल भएको हो । र, यसले त्यही वेब सिरिजलाई अझ चर्चाको विषय बनाउन मदत भने पक्कै गरेको छ ।जतिजति बेला निक कन्सर्ट गर्छन्, त्यहाँ प्रियंका पनि पुग्ने गर्छिन् । अब प्रियंकाको एउटा ठूलो सम्भावित उपलब्धिमा निकको उपस्थिति पनि चाहिन्थ्यो नै । ‘सिटाडेल’ कै पृष्ठभूमिमा प्रियंकाका केही खास अन्तर्वार्ताहरू पनि सुन्न पाइएको छ । त्यसमा उनले भनेकी छन्, ‘अब बल्ल त्यस्तो समय आएको छ, जहाँ आफूलाई हलिउडमा सबैले चिन्न थालेका छन् । तर यहाँसम्म पुग्न उनले धेरै नै संघर्ष पनि गर्नु पर्‍यो । यो संघर्ष ठ्याक्कै सकिने पनि छैन, न यो सजिलो नै थियो ।’अझै जारी रहनेछ । फेरि यो सजिलो पनि हुने छैन । बलिउडबाट हलिउड छिरेको लगभग १० वर्षपछि उनी यत्तिको भन्न सक्ने भएकी हुन् । खासमा प्रियंका एउटा राम्रो ब्रेकको प्रतीक्षामा थिइन् । सायद यो ब्रेक त्यही ‘सिटाडेल’ हुन सक्छ । केही सिनेमा पण्डितले प्रियंका अब ग्लोबल आइकन हुने दाबी पनि गरिरहेका छन् । प्रियंका भन्छिन्, ‘म हलिउडमा आएको पनि दस वर्ष भयो, बल्ल एउटा ठूलो राम्रो भूमिका पाएकी छु । सिटाडेलमा मेरो भूमिका दमदार छ ।’तस्बिरहरू : सिटाडेल ट्वीटर अफिसियल उनी थप्छिन्, ‘यहाँसम्म पुग्न मैले धेरै मिहिनेत गरेकी छु । अनि मैले आफ्नो कामबाट हलिउडलाई मनाउन पनि सकेकी जस्तो लाग्छ ।’ त्यसको अर्थ के हो भने हलिउडले अब प्रियंकालाई खुलेर स्विकार्न थालेको छ । नत्र यसअघिका अन्तर्वार्तामा प्रियंकाले बारम्बार भन्दै आएकी थिइन्, बलिउडमा उनलाई हेर्ने नजर धेरै राम्रो छैन, विशेषतः एसियालीका रूपमा । अझ बलिउड कलाकारका रूपमा । सायद अब यो फेरिँदै छ, यसका लागि धेरै श्रेय प्रियंकालाई दिनैपर्छ ।यसअघि पनि बलिउडका केही कलाकारले हलिउडमा प्रवेशका लागि प्रयास नगरेको पनि होइन, तर सबै उत्तिकै सफल भएनन् । तर प्रियंका एक प्रकारले अपवाद पनि रहिन् । यसको एउटा ठूलो कारण केही गरेर देखाउने उनको जिद्दीपन पनि जिम्मेवार छ । उनी सपना खुबै देख्छिन् । तर त्यसमै मात्र सीमित भने हुन चाहँदैनन् । सुरुमा उनका लागि बलिउडमा काम गर्न पाउनु नै ठूलो थियो, पछि उनले हलिउडको पनि सपना देखिन् र त्यसैको कारण हो, ‘सिटाडेल’ ।हो चाहिँ के त यो ? पछिल्लो समय हलिउडमा जासुसी कथामा आधारित एकपछि अर्को सिरिज बनिरहेका छन् र ती सफल पनि भएका छन् । जेम्स बोन्ड सिनेमाबाट आकर्षित नहुने को होला र ? ‘सिटाडेल’ लगभग यस्तै परम्पराको वेब सिरिज हो, जसको मुख्य भूमिकामा प्रियंका देखापरिरहेकी छन् । त्यस अर्थमा प्रियंका भइन्, बोन्ड गर्ल । एउटा रमाइलो तथ्य के पनि हो भने प्रियंकालाई मन पर्ने भूमिका पनि यस्तै हो, उनले धेरै अगाडि सपना देखेकी थिइन्, बोन्ड गर्ल बन्ने ।‘सिटाडेल’ सँग एक अर्को बलिउड स्टार वरुण धनव पनि जोडिएका छन् र यसका पनि खुसी छन्, प्रियंका । बलिउडमै छँदा पनि प्रियंकाले उत्तिकै संघर्ष गर्नुपरेको समाचार आइरहन्थे, किनभने उनको कोही गडफादर थिएन । उनी उत्तर प्रदेशमा जन्मेर हुर्केकी थिइन्, त्यसैले बलिउडकै लागि उनी बाहिरका थिए । त्यसैले उनलाई ‘सेल्फ मेड’ पनि भन्ने गरिन्छ । खासमा उनको कुनै मनोरन्जन क्षेत्रको कुनै पृष्ठभूमि थिएन, तर त्यसमै आफूलाई प्रमाणित गरिन् ।एउटा तथ्य के पनि हो भने हलिउडले मात्र प्रियंकालाई अब खुलेर स्विकारेको छैन, बलिउडले पनि ज्वाइँका रूपमा निकलाई माया गर्न थालेको छ । अझ भनौं, भारतीय सिनेमाका पारखीका लागि निक पनि मन पर्न थालेको छ । नत्र सुरुमै शंकाको प्रश्न थियो, यी निकले कति दिनसम्म प्रियंकालाई मन पराइरहने हो, कतै यो प्रसंग पनि टुट्ने होइन, जस्तो उनका यसअघिका प्रेम सम्बन्ध टुटेका थिए । यी अमेरिकी गायक, गीतकार तथा नायकको जीवनमा यसअघि धेरै आए र गए पनि ।धेरै अगाडि उनले डिस्ने स्टार माइली साइरसलाई डेट गरेकी थिइन् । त्यसपछि दुई वर्षसम्म निक सेलेना गोमेजको मायामा भुले । त्यसबाट उम्केपछि उनको सम्बन्ध अस्ट्रेलियाली गायिका डेल्टासँग भयो । पछि उनीहरूको ब्रेकअपको समाचार आयो । निक यत्तिकैमा रोकिएनन् । उनको जीवनमा फेरि आइन्, मिस युनिभर्स २०१२ ओलिभा । उनी पछि मात्र प्रियंकाको पालो आएको हो । यसपल्ट लागिरहेको छ, निक प्रियंकासँग सम्बन्धलाई लिएर गम्भीर छन् ।यसलाई टुटाउन चाहँदैनन् । सन् २०१८ मा उनीहरूको पहिलो भेट भएको थियो । त्यही वर्ष निकले विवाहको प्रस्ताव राखे । अझ त्यही वर्ष उनीहरूको इन्गेजमेन्ट पनि भयो । पछि विवाह पनि । अब उनीहरूको एक छोरी पनि भइसकेकी छन् । अहिले धेरैलाई लागेको हुनुपर्छ, निक र प्रियंका दुवैलाई उनीहरूको सम्बन्धले धेरै फाइदा गरेको छ, करियरको दृष्टिकोणले पनि । यो त सकारात्मक नै हो । सुरुमै गरिएको प्रश्नको उत्तर सायद हुन सक्छ, निक प्रियंकालाई धेरै माया गर्छन् ।